Oeneevnhoevign

D' oeneevnhoevign (Perissodactyla) vormn 'n orde van hoefbeestn. De noame komt van 't oeneevn antal teens dan z' hèn per poot. De middelste teen is toet hoef oentwikkeld. De teens an de zykant zyn rudimentair anwezig. 

Der bestoan nog oengeveer 16 soortn Perissodactyla verdeeld over drie families: Equidae (peirdn, ezels en zebra's), Rhinocerotidae (neushoorns) en Tapiridae (tapirs).

D'n dag van vandoage  leevn der nog wilde oeneevnhoevign in de busschn en grasvlaktes van Afrika, Centroal- & Zuyd-Azië en Midn- & Zuyd-Amerika. 

Peirdachtign leevn t'hope in groepn in oopn gebied, lyk graslandn, steppe of halfwoestyne. Neushoorns leevn meestal allene in droge savannes, en in Azië in natte moeras- of busgebiedn. Tapirs zyn solitair en leevn surtout  in tropische reegnbusschn. Oeneevnhoevigen eetn allene moa plantn, lyk grasn, bloarn en andere plantedeeln. 

 Families 
 Equidae (Peirdachtign)
 Equus (7 soortn)
 Rhinocerotidae (Neushoorns)
 Ceratotherium (1 soorte: Ceratotherium simum, Witte neushoorn)
 Dicerorhinus (1 soorte: Dicerorhinus sumatrensis, Sumatroansche neushoorn)
 Diceros (1 soorte: Diceros bicornis, Zwarte neushoorn)
 Rhinoceros (2 soortn)
 Tapiridae (Tapirs)
 Tapirus (4 soortn)